**Методика за комплексна оценка и начин за определяне на оценката по всеки показател**

Класирането на постъпилите оферти ще бъде извършено по критерий „ниво на разходите, като се отчита разходната ефективност, включително разходите за целия жизнен цикъл“ съгласно чл. 70, ал. 2, т. 2 от ЗОП. Оценката на всяка оферта представлява комплексната оценка на показателите и тяхната относителна тежест. Класирането на офертите се извършва последователно, като на първо място се класира офертата с най-висока комплексна оценка.

За целите на комплексната оценка всички дробни числа, които се получат при прилагане на съответната формула и/или които са посочени в офертите на участниците и се прилагат като показатели в настоящата методика, се закръгляват към втория знак след десетичната запетая.

**І. ОПРЕДЕЛЯНЕ НА КОМПЛЕКСНАТА ОЦЕНКА ЗА ОБОСОБЕНА ПОЗИЦИЯ № 1**

Комплексната оценка на всяка оферта, получена за **Обособена позиция № 1** се изчислява по формулата:

**CA**i **= T**i **+ Р1** , където:

**CA**i е комплексната оценка на съответната оферта за обособената позиция, при която могат да бъдат присъдени до **100 точки**;

**T**i е оценката по показатели „разходи за целия жизнен цикъл“ за съответната оферта за обособената позиция, при която могат да бъдат присъдени до **40 точки**;

**Р1** е оценката по показател „цена“ за съответната оферта за обособената позиция, при която могат да бъдат присъдени до **60 точки**;

1. **Оценка по показатели „разходи за целия жизнен цикъл“**

Оценка по показатели „разходи за целия жизнен цикъл“ е разработена на базата на НАРЕДБА № Н-18 от 8.08.2016 г. за определяне на методиката за изчисляване на определени разходи за целия жизнен цикъл на пътните превозни средства, съгласно чл. 71, ал. 5 от ЗОП.

Оценката на всяка оферта по показатели „разходи за целия жизнен цикъл“, за обособената позиция, се определя по следната формула:

,

* min(Е1…Еn) е най – ниската стойност на средното аритметично от оперативните разходи за целия жизнен цикъл на четирите МПС, включени в съответната оферта, по отношение на всички допуснати до оценка оферти;
* Еi е средното аритметично от оперативните разходи за целия жизнен цикъл на четирите МПС - та, предложени от съответния участник;
* i=1…n е номерът на съответния участник, подал оферта, която е допусната до оценяване за съответното МПС ;
* n е броят на офертите, допуснати до оценяване

Изчисляването на Еi (средното аритметично от оперативните разходи за целия жизнен цикъл на четирите МПС - та от съответната оферта) е в EUR.

*Ei= (Ei1+Ei2+Ei3+Ei4)/4 = ((Fi1+Di1) . 200 000km + (Fi2+Di2) . 200 000km) +(Fi3+Di3) . 200 000km) +(Fi4+Di4) . 200 000km)/4,* където:

* *Ei1,* *Ei2 ,Ei3 и Ei4* са оперативните разходи за целия жизнен цикъл на всяко от четирите МПС, предложени в съответната оферта.
* *Fi1, Fi2, Fi3 и Fi4* са оперативните разходи за потребление на енергия в EUR/ km на всяко от четирите МПС , които се изчисляват като се умножи смесеният разход на гориво в литър /100 km, предложен от Участника за съответното МПС в Приложение № 2а към Техническото предложение с цената на горивото в EUR/ литър, където за целите на оценяването на участниците е приета условно цена на горивото 1,00 EUR/ литър.
* *Di1,* *Di2, Di3* и *Di4* e сумата от оперативните разходи за емисиите на замърсители в EUR/km на всяко от четирите МПС, които се изчисляват както следва:

Dij= CO2 . 0,04 EUR/kg+ NOx . 0,0044 EUR/g . + NMHC . 0,001 EUR/g + ПЧ . 0,087 EUR/g, където

j е от първи до четвърти автомобил поотделно ;

CO2 са емисиите на въглероден диоксид в kg/km

NOx са емисиите на азотни оксиди в g/km.

NMHC са емисиите на неметанови въглеводороди в g/km

ПЧ са емисиите на прахови частици в g/km

Стойностите на отделните емисии на замърсители са предложените от съответния Участник за съответното МПС стойности в Приложение № 2а към Техническото му предложение. Коефициентите, с които се умножават отделните емисии на замърсители са съгласно Таблица 2 от НАРЕДБА № Н-18 от 8.08.2016 г.

* 200 000 км е пробегът на МПС, категория М1, за целия експлоатационен период (съгласно Таблица 3 от НАРЕДБА № Н-18 от 8.08.2016 г.)

Максималната оценка по показатели „разходи за целия жизнен цикъл“, която може да участва във формулата за комплексната оценка е **40 точки,** при условие че въз основа на изчисленията, Участникът е предложил най – ниското средно аритметично от сумата на оперативните разходи за целия жизнен цикъл на четирите МПС .

1. **Оценка по показател „цена“**

**Обща цена за изпълнениe на поръчката за обособена позиция № 1, (посочена в т. 1 от предлаганата цена за обособената позиция) – Р1 – максимална оценка– 60 точки.**

Числов израз на оценката по този показател **(Р1)** са точките, които се изчисляват по следната формула **– Р1 = K1хТ1**, където:

- **K1 = Cmin/Co**

- **Cmin** – най-ниската обща цена за изпълнение в офертите на участниците за обособената позиция;

- **Co** – предложена обща цена за изпълнение на оценяваната оферта за обособената позиция;

**- Т1 = 60** – тежест на показателя.

**Р1** – се закръглява до втория знак след десетичната запетая.